Split (1)

train · 34.3k rows

text stringlengths 4 267
ይሁንና የተናገርከውን ሰምቻለሁ፤አዎ፣ እነዚህን ቃላት ስሰማ ቆይቻለሁ፦
‘ከበደል ነፃ ነኝ፤ንጹሕ ነኝ፤ ጥፋትም የለብኝም።
አምላክ ግን እኔን ለመቃወም ምክንያት ይፈልጋል፤እንደ ጠላቱ ይቆጥረኛል።
እግሬን በእግር ግንድ ያስራል፤መንገዴንም ሁሉ ይመረምራል።’
ሆኖም እንዲህ ማለትህ ትክክል ስላልሆነ እመልስልሃለሁ፦ አምላክ ሟች ከሆነው ሰው እጅግ ይበልጣል።
በአምላክ ላይ የምታጉረመርመው ለምንድን ነው? ለተናገርከው ሁሉ መልስ ስላልሰጠህ ነው?
አምላክ ከአንዴም ሁለቴ ይናገራል፤ይሁንና ማንም አያስተውለውም፤
ሰዎች ከባድ እንቅልፍ ሲይዛቸው፣በአልጋቸውም ላይ ሆነው ሲያሸልቡ፣በሕልም፣ በሌሊትም ራእይ ይናገራል።
በዚያን ጊዜ ጆሯቸውን ይከፍታል፤መመሪያውንም እንዲገነዘቡ ያደርጋል፤
ይህም ሰውን ከስህተት ይመልስ ዘንድ፣ደግሞም ሰውን ከኩራት ይጠብቅ ዘንድ ነው።
አምላክ ነፍሱን ከጉድጓድ ያድናል፤ሕይወቱ በሰይፍ እንዳይጠፋ ይታደገዋል።
ደግሞም ሰው በአልጋው ላይ ሳለ በሕመም፣እንዲሁም አጥንቶቹ በሚያስከትሉበት ፋታ የሌለው ሥቃይ ተግሣጽ ይቀበላል፤
በመሆኑም ሁለመናው መብል ይጸየፋል፤ምርጥ የሆነ ምግብም ይጠላል።
ሥጋውም መንምኖ ይጠፋል፤ተሸፍነው የነበሩት አጥንቶቹም ያገጣሉ።
ነፍሱ ወደ ጉድጓድ፣ሕይወቱም ሊያጠፏት ወደሚሹ ትቀርባለች።
ለሰው ትክክል የሆነውን ነገር የሚነግረውአንድ መልእክተኛ፣ከሺዎች መካከል አንድ ጠበቃ ቢገኝለት፣
ያን ጊዜ አምላክ ሞገስ ያሳየዋል፤ እንዲህም ይላል፦‘ወደ ጉድጓድ ከመውረድ አድነው! ቤዛ አግኝቻለሁ!
በወጣትነቱ ጊዜ ከነበረው የበለጠ ሥጋው ይለምልም፤ብርቱ ወደነበረበት የወጣትነት ዘመኑም ይመለስ።’
አምላክን ይለምናል፤ እሱም ይቀበለዋል፤በእልልታም የአምላክን ፊት ያያል፤ደግሞም አምላክ የራሱን ጽድቅ፣ ሟች ለሆነው ሰው ይመልስለታል።
ግለሰቡም ለሰዎች እንዲህ ይላል፦‘ኃጢአት ሠርቻለሁ፤ ትክክል የሆነውንም ነገር አጣምሜአለሁ፤ሆኖም የእጄን አላገኘሁም።
እሱ ነፍሴን ወደ ጉድጓድ ከመውረድ ታድጓታል፤ሕይወቴም ብርሃን ታያለች።’
በእርግጥም አምላክ እነዚህን ነገሮች ሁሉ፣ከሁለቴም ሦስቴ ለሰው ያደርጋል፤
ይኸውም የሕይወት ብርሃን ይበራለት ዘንድ፣እሱን ከጉድጓድ ለመመለስ ነው።
ኢዮብ፣ ልብ ብለህ ስማ! ደግሞም አዳምጠኝ! ዝም በል፤ እኔም መናገሬን እቀጥላለሁ።
የምትለው ካለ መልስልኝ። ትክክለኛነትህ እንዲረጋገጥ ማድረግ ስለምፈልግ ተናገር።
የምትለው ነገር ከሌለ ግን ስማኝ፤ዝም በል፤ እኔም ጥበብን አስተምርሃለሁ።”
ናአማታዊው ሶፋር እንዲህ ሲል መለሰ፦
“ይህ ሁሉ ቃል መልስ ሳይሰጠው ሊታለፍ ይገባል?ወይስ ብዙ ማውራት አንድን ሰው ትክክለኛ ያደርገዋል?
ከንቱ ንግግርህ ሰዎችን ዝም ያሰኛል? ስታፌዝስ የሚገሥጽህ የለም?
‘ትምህርቴ የጠራ ነው፤በፊትህም ንጹሕ ነኝ’ ትላለህና።
ምነው አምላክ በተናገረህ!ከንፈሩንም በአንተ ላይ በከፈተ!
በዚያን ጊዜ የጥበብን ሚስጥር ይገልጥልሃል፤ጥበብ ፈርጀ ብዙ ናትና። ያን ጊዜ፣ የሠራሃቸውን አንዳንድ በደሎች አምላክ እንደረሳልህ ትገነዘባለህ።
የአምላክን ጥልቅ ነገሮች መርምረህ ልትደርስባቸው ትችላለህ?ወይስ ሁሉን ቻይ ስለሆነው አምላክ ሁሉንም ነገር መርምረህ ልትደርስበት ትችላለህ?
ጥበብ ከሰማይ ይልቅ ከፍ ትላለች። አንተ ምን ልታደርግ ትችላለህ? ከመቃብርም ይልቅ ጥልቅ ነች። አንተ ምን ልታውቅ ትችላለህ?
ከምድር ይልቅ ትረዝማለች፤ከባሕርም ይልቅ ትሰፋለች።
እሱ በሚያልፍበት ጊዜ አንድን ሰው ይዞ ለፍርድ ካቀረበ፣ማን ሊቃወመው ይችላል?
አታላይ ሰዎችን ያውቃልና። እሱ ክፉ ነገር ሲያይ ትኩረት አይሰጥም?
የዱር አህያ ሰው መውለድ ቢችል፣ያን ጊዜ አእምሮ የሌለው ሰው ማስተዋል ያገኛል።
ምነው ልብህን ብታዘጋጅ፣እጆችህንም ወደ እሱ ብትዘረጋ!
እጅህ መጥፎ ነገር የሚሠራ ከሆነ አርቀው፤በድንኳኖችህም ውስጥ ክፋት አይኑር።
በዚያን ጊዜ ያለኀፍረት ፊትህን ቀና ታደርጋለህ፤ምንም ሳትፈራ ጸንተህ ትቆማለህ።
ያን ጊዜ ችግርህን ትረሳለህና፤አልፎህ እንደሄደ ውኃ አድርገህ ታስበዋለህ።
ሕይወትህ ከቀትር ይልቅ ብሩህ ይሆናል፤ጨለማውም እንኳ እንደ ንጋት ይሆናል።
ተስፋ ስላለ ልበ ሙሉ ትሆናለህ፤ዙሪያህንም ትመለከታለህ፤ ያለ ስጋትም ትተኛለህ።
የሚያስፈራህ ሳይኖር ትተኛለህ፤ብዙ ሰዎችም የአንተን ሞገስ ለማግኘት ይሻሉ።
የክፉዎች ዓይን ግን ይደክማል፤የሚሸሹበት ቦታም አያገኙም፤ያላቸው ብቸኛ ተስፋ ሞት ነው።”
“ከዚህም የተነሳ ልቤ ይመታል፤ከስፍራውም ይዘላል።
የድምፁን ጉምጉምታ፣ከአፉም የሚወጣውን ነጎድጓድ በጥሞና ስሙ።
ከሰማያት በታች ይልከዋል፤መብረቁንም እስከ ምድር ዳርቻ ድረስ ይሰደዋል።
ከዚያም በኋላ ድምፅ ያስተጋባል፤ግርማ በተላበሰ ድምፅ ያንጎደጉዳል፤ድምፁም በሚሰማበት ጊዜ አይከለክለውም።
አምላክ በሚያስደንቅ ሁኔታ በድምፁ ያንጎደጉዳል፤እኛ መረዳት የማንችላቸውን ታላላቅ ነገሮች ያደርጋል።
በረዶውን ‘ወደ መሬት ውረድ፣’ ዶፉን ዝናብም ‘በኃይል ውረድ’ ይለዋልና።
ሟች የሆነ ሰው ሁሉ ሥራውን እንዲያውቅ፣አምላክ የእያንዳንዱን ሰው ሥራ ያስቆማል።
የዱር አራዊት ወደ ጎሬአቸው ይገባሉ፤በዋሻዎቻቸውም ውስጥ ይቀመጣሉ።
አውሎ ነፋስ ከማደሪያው ይነፍሳል፤ቅዝቃዜም ከሰሜን ነፋሳት ይመጣል።
በአምላክ እስትንፋስ በረዶ ይገኛል፤የተንጣለሉትም ውኃዎች ግግር በረዶ ይሆናሉ።
አዎ፣ ደመናትን እርጥበት ያሸክማቸዋል፤በደመናት መካከል መብረቁን ይበትናል፤
እሱ በመራቸው አቅጣጫ ይሽከረከራሉ፤ሰዎች በሚኖሩበት የምድር ገጽ ላይ እሱ ያዘዘውን ሁሉ ይፈጽማሉ።
ለቅጣትም ሆነ ለምድሩ ሲልአሊያም ታማኝ ፍቅር ለማሳየት ይህ እንዲሆን ያደርጋል።
ኢዮብ ሆይ፣ ይህን ስማ፤ቆም ብለህ የአምላክን ድንቅ ሥራዎች በጥሞና አስብ።
አምላክ ደመናትን እንዴት እንደሚቆጣጠር፣ከደመናውም እንዴት መብረቅ እንደሚያበርቅ ታውቃለህ?
ደመናት እንዴት እንደሚንሳፈፉ ታውቃለህ? እነዚህ፣ እውቀቱ ፍጹም የሆነው አምላክ ድንቅ ሥራዎች ናቸው።
ምድር በደቡብ ነፋስ ጸጥ ስትል፣ልብስህ የሚሞቀው ለምንድን ነው?
እንደ ብረት መስተዋት ጠንካራ የሆኑትን ሰማያት፣ከእሱ ጋር ልትዘረጋ ትችላለህ?
ለእሱ የምንለውን ንገረን፤ጨለማ ውስጥ ስለሆን መልስ መስጠት አንችልም።
እኔ መናገር እንደምፈልግ ለእሱ ማሳወቅ ያስፈልጋል? ወይስ እሱ ሊያውቀው የሚገባ ነገር የተናገረ ሰው አለ?
በሰማይ ላይ ብርሃን ቢኖርም፣ነፋስ ነፍሶ ደመናቱን ካልበተነ፣ሰዎች ብርሃኑን ማየት አይችሉም።
ከሰሜን ወርቃማ ጨረር ይወጣል፤የአምላክ ግርማ አስፈሪ ነው።
ሁሉን ቻይ የሆነው አምላክ ከመረዳት ችሎታችን በላይ ነው፤ኃይሉ ታላቅ ነው፤ደግሞም ፍትሑንና ታላቅ ጽድቁን አይጥስም።
ስለዚህ ሰዎች ሊፈሩት ይገባል። ጠቢብ ነን ብለው ለሚያስቡ ሁሉ ሞገስ አያሳይምና።”
ኢዮብ እንዲህ ሲል መለሰ፦
“ኃይል የሌለውን ምንኛ ረዳኸው! ብርታት የሌለውን ክንድ ምንኛ አዳንከው!
ጥበብ ለሌለው እንዴት ያለ ታላቅ ምክር ሰጠኸው! የጥበብህን ብዛት ምንኛ ገለጥክ!
ለማን ለመናገር እየሞከርክ ነው?እንዲህ ያለ ነገር እንድትናገር የገፋፋህስ ማን ነው?
በሞት የተረቱት ይንቀጠቀጣሉ፤ከውኃዎችና በውስጣቸው ከሚኖሩት እንኳ በታች ናቸው።
መቃብር በአምላክ ፊት የተራቆተ ነው፤የጥፋትም ስፍራ አይሸፈንም።
የሰሜኑን ሰማይ በባዶ ስፍራ ላይ ዘርግቷል፤ምድርንም ያለምንም ነገር አንጠልጥሏል፤
ውኃዎችን በደመናቱ ውስጥ ይጠቀልላል፤ከክብደታቸውም የተነሳ ደመናቱ አይቀደዱም፤
ደመናውን በላዩ ላይ በመዘርጋት፣ዙፋኑን ይጋርዳል።
በውኃዎቹ ገጽ ላይ አድማሱን ያበጃል፤በብርሃንና በጨለማ መካከል ወሰን ያደርጋል።
የሰማይ ዓምዶች ተናጉ፤ከተግሣጹም የተነሳ ደነገጡ።
ባሕሩን በኃይሉ ያናውጣል፤በማስተዋሉም ግዙፉን የባሕር ፍጥረት ይቆራርጣል።
በእስትንፋሱ ሰማያትን ያጠራል፤እጁ የማይጨበጠውን እባብ ትወጋለች።
እነሆ፣ እነዚህ የመንገዱ ዳር ዳር ናቸው፤ስለ እሱ የሰማነው የሹክሹክታ ያህል ብቻ ነው! ታዲያ ኃይለኛ የሆነውን ነጎድጓዱን ማን ሊያስተውል ይችላል?”
በዖጽ ምድር የሚኖር ኢዮብ የሚባል ሰው ነበር። እሱም በንጹሕ አቋም የሚመላለስ ቅን ሰው እንዲሁም አምላክን የሚፈራና ከክፋት የራቀ ነበር።
ኢዮብ ሰባት ወንዶች ልጆችና ሦስት ሴቶች ልጆች ነበሩት።
የከብቶቹም ብዛት 7,000 በጎች፣ 3,000 ግመሎች፣ 1,000 ከብቶች፣ 500 አህዮች ነበር፤ በተጨማሪም እጅግ ብዙ አገልጋዮች ስለነበሩት በምሥራቅ ካሉት ሰዎች ሁሉ ይበልጥ ታላቅ ሰው ሆነ።
ወንዶች ልጆቹ ሁሉ በተመደበላቸው ተራ መሠረት በየቤታቸው ግብዣ ያደርጉ ነበር። እነሱም ሦስቱ እህቶቻቸው አብረዋቸው እንዲበሉና እንዲጠጡ ይጋብዟቸው ነበር።
ሁሉም ተራው ደርሷቸው የግብዣዎቹ ቀናት ከተጠናቀቁ በኋላ ኢዮብ ልጆቹ ይቀደሱ ዘንድ መልእክት ይልክባቸው ነበር። ከዚያም “ልጆቼ ኃጢአት ሠርተውና አምላክን በልባቸው ረግመው ይሆናል” ብሎ በማሰብ በማለዳ ተነስቶ ለእያንዳንዳቸው የሚቃጠል መሥዋዕት ያቀርብ ነበር። ኢዮብ ሁልጊዜ እንዲህ የማድረግ ልማድ ነበረው።
የእውነተኛው አምላክ ልጆች በይሖዋ ፊት ለመቆም የሚገቡበት ቀን በደረሰ ጊዜ ሰይጣንም መጥቶ በመካከላቸው ቆመ።
ከዚያም ይሖዋ ሰይጣንን “ከየት መጣህ?” አለው። ሰይጣንም “በምድር ሁሉ ላይ ስዞርና በእሷ ላይ ስመላለስ ቆይቼ መጣሁ” ሲል ለይሖዋ መለሰ።
ይሖዋም ሰይጣንን እንዲህ አለው፦ “አገልጋዬን ኢዮብን ተመለከትከው? በምድር ላይ እንደ እሱ ያለ ሰው የለም። በንጹሕ አቋም የሚመላለስ ቅን ሰው እንዲሁም አምላክን የሚፈራና ከክፋት የራቀ ነው።”
ሰይጣንም ለይሖዋ እንዲህ ሲል መለሰ፦ “ኢዮብ አምላክን የሚፈራው እንዲያው በከንቱ ነው?
እሱን፣ ቤቱንና ያለውን ነገር ሁሉ በአጥር ከልለህ የለም? የእጁን ሥራ ባርከህለታል፤ ከብቱም በምድሪቱ ላይ በዝቷል።
ሆኖም እጅህን ዘርግተህ ያለውን ሁሉ አጥፋ፤ በእርግጥ ፊት ለፊት ይረግምሃል።”
ከዚያም ይሖዋ ሰይጣንን “እነሆ፣ ያለው ነገር ሁሉ በእጅህ ነው። እሱን ራሱን ግን እንዳትነካው!” አለው። ሰይጣንም ከይሖዋ ፊት ወጥቶ ሄደ።
የኢዮብ ወንዶችና ሴቶች ልጆች በታላቅ ወንድማቸው ቤት እየበሉና የወይን ጠጅ እየጠጡ በነበረበት ቀን፣
አንድ መልእክተኛ ወደ ኢዮብ መጥቶ እንዲህ አለው፦ “ከብቶቹ እያረሱ፣ አህዮቹም በአጠገባቸው እየጋጡ ሳለ
ሳባውያን ጥቃት ሰንዝረው ወሰዷቸው፤ አገልጋዮቹንም በሰይፍ ገደሉ። እኔም ብቻዬን አምልጬ ልነግርህ መጣሁ።”
እሱ ገና እየተናገረ ሳለ ሌላው መጥቶ እንዲህ አለ፦ “ከአምላክ ዘንድ ከሰማያት እሳት ወረደች፤ በበጎቹና በአገልጋዮቹ መካከልም ነድዳ በላቻቸው! እኔም ብቻዬን አምልጬ ልነግርህ መጣሁ።”

Subsets and Splits

No community queries yet

The top public SQL queries from the community will appear here once available.